พระราชกฤษฎีกาเปลี่ยนแปลงเขตเทศบาลเมืองอุตรดิตถ์จังหวัดอุตรดิตถ์พ.ศ. ๒๕๑๖ ภูมิพลอดุลยเดชป.ร.ให้ไว้ ณวันที่ ๓๐ ธันวาคม พ.ศ. ๒๕๑๖เป็นปีที่๒๘ ในรัชกาลปัจจุบันพระบาทสมเด็จพระปรมินทรมหาภูมิพลอดุลยเดชมีพระบรมราชโองการโปรดเกล้าฯ ให้ประกาศว่าโดยที่เป็นการสมควรเปลี่ยนแปลงเขตเทศบาลเมืองอุตรดิตถ์ จังหวัดอุตรดิตถ์เพื่อประโยชน์ในการบริหารกิจการและการทะนุบำรุงท้องถิ่นอาศัยอำนาจตามความในมาตรา ๑๖แห่งธรรมนูญการปกครองราชอาณาจักร พุทธศักราช ๒๕๑๕ และมาตรา ๑๒ แห่งพระราชบัญญัติเทศบาลพ.ศ. ๒๔๙๖ ซึ่งแก้ไขเพิ่มเติมโดยพระราชบัญญัติเทศบาล (ฉบับที่ ๓) พ.ศ. ๒๔๙๙จึงทรงพระกรุณาโปรดเกล้าฯ ให้ตราพระราชกฤษฎีกาขึ้นไว้ ดังต่อไปนี้มาตรา ๑ พระราชกฤษฎีกานี้เรียกว่าพระราชกฤษฎีกาเปลี่ยนแปลงเขตเทศบาลเมืองอุตรดิตถ์ จังหวัดอุตรดิตถ์ พ.ศ. ๒๕๑๖มาตรา ๒[๑]พระราชกฤษฎีกานี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปมาตรา ๓ ให้เปลี่ยนแปลงเขตเทศบาลเมืองอุตรดิตถ์จังหวัดอุตรดิตถ์ ซึ่งได้กำหนดไว้ในมาตรา ๔ตามพระราชกฤษฎีกาจัดตั้งเทศบาลเมืองอุตรดิตถ์ จังหวัดอุตรดิตถ์ พุทธศักราช ๒๔๗๘เสียใหม่ โดยให้มีเขต ดังต่อไปนี้ด้านเหนือ ตั้งแต่หลักเขตที่ ๑ซึ่งตั้งอยู่ห่างจากศูนย์กลางถนนอินใจมี ตามแนวเส้นตั้งฉาก ระยะ ๒๐๐ เมตร ตรงจุดซึ่งอยู่ห่างจากศูนย์กลางสะพานข้ามคลองโพระยะ ๕๐๐ เมตร เป็นเส้นขนานกับถนนอินใจมี ไปทางทิศตะวันออก ระยะ ๒๐๐ เมตรถึงหลักเขตที่ ๒ ซึ่งตั้งอยู่ริมคลองโพฝั่งตะวันตกจากหลักเขตที่ ๒เลียบตามริมคลองโพฝั่งตะวันตกไปทางทิศตะวันออกเฉียงเหนือ ถึงหลักเขตที่ ๓ซึ่งตั้งอยู่ริมถนนประชานิมิตรฟากตะวันตก ตรงเชิงสะพานข้ามคลองโพด้านเหนือจากหลักเขตที่ ๓ เป็นเส้นตรงไปทางทิศตะวันออกผ่านทางรถไฟตรง กม. ๔๘๙.๘๓๑ ถึงหลักเขตที่ ๔ ซึ่งตั้งอยู่ริมเขตรถไฟฟากตะวันออกจากหลักเขตที่ ๔ เลียบตามริมเขตรถไฟฟากตะวันออกไปทางทิศเหนือถึงหลักเขตที่ ๕ ซึ่งตั้งอยู่ตรงด้านใต้ของเขตทหารค่ายพิชัยดาบหักจากหลักเขตที่ ๕ เลียบตามแนวเขตทหารค่ายพิชัยดาบหักด้านใต้ไปทางทิศตะวันออกเฉียงใต้ ถึงหลักเขตที่ ๖ ซึ่งตั้งอยู่ริมแม่น้ำน่านฝั่งตะวันตกด้านตะวันออก จากหลักเขตที่ ๖ เป็นเส้นตรงลงไปในแม่น้ำน่านห่างจากฝั่งตะวันตก ระยะ ๒๐ เมตร แล้วหักเป็นเส้นขนานกับแม่น้ำน่านไปทางทิศใต้ถึงหลักเขตที่ ๗ ซึ่งตั้งอยู่ริมปากคลองวัดกลางฝั่งตะวันตกจากหลักเขตที่ ๗ เลียบตามริมคลองวัดกลางฝั่งตะวันตก ไปทางทิศตะวันตกเฉียงใต้ระยะ ๑,๐๐๐ เมตร ถึงหลักเขตที่ ๘ ซึ่งตั้งอยู่ริมคลองวัดกลางฝั่งตะวันตกด้านใต้ จากหลักเขตที่ ๘ เป็นเส้นตรงไปทางทิศตะวันตกถึงหลักเขตที่ ๙ ซึ่งตั้งอยู่ริมถนนวังกะพี้ฟากตะวันออก ห่างจากศูนย์กลางสามแยกถนนบรมอาสน์กับถนนวังกะพี้ตามแนวถนนวังกะพี้ ระยะ ๗๐๐ เมตรจากหลักเขตที่ ๙ เป็นเส้นตั้งฉากกับถนนวังกะพี้ไปทางทิศตะวันตกเฉียงใต้ถึงหลักเขตที่ ๑๐ ซึ่งตั้งอยู่ห่างจากศูนย์กลางถนนวังกะพี้ ระยะ ๒๐๐ เมตรด้านตะวันตก จากหลักเขตที่ ๑๐ เป็นเส้นขนานระยะ ๒๐๐ เมตรกับถนนวังกะพี้ไปทางทิศตะวันตกเฉียงเหนือผ่านถนนบรมอาสน์ถึงหลักเขตที่ ๑๑ ซึ่งตั้งอยู่ห่างจากศูนย์กลางถนนบรมอาสน์ ระยะ ๕๕๐ เมตรจากหลักเขตที่ ๑๑ เป็นเส้นตรงไปทางทิศตะวันออกเฉียงเหนือถึงหลักเขตที่ ๑๒ ซึ่งตั้งอยู่ริมถนนศรีอุตรานอกฟากใต้ ห่างจากศูนย์กลางถนนเจษฎาบดินทร์ตามแนวเส้นตั้งฉากระยะ ๒๐๐ เมตรจากหลักเขตที่ ๑๒ เป็นเส้นขนานระยะ ๒๐๐ เมตรกับถนนเจษฎาบดินทร์ไปทางทิศเหนือถึงถนนอินใจมี แล้วเป็นเส้นตรงไปบรรจบกับหลักเขตที่๑ดังปรากฏในแผนที่ท้ายพระราชกฤษฎีกานี้ตามเส้นแนวเขตที่กล่าวไว้ในมาตรานี้ ให้มีหลักย่อยปักไว้ เพื่อแสดงแนวเขตตามสมควรมาตรา ๔ ให้รัฐมนตรีว่าการกระทรวงมหาดไทยรักษาการตามพระราชกฤษฎีกานี้ผู้รับสนองพระบรมราชโองการสัญญาธรรมศักดิ์นายกรัฐมนตรี[เอกสารแนบท้าย]๑.แผนที่ท้ายพระราชกฤษฎีกาเปลี่ยนแปลงเขตเทศบาลเมืองอุตรดิตถ์ จังหวัดอุตรดิตถ์ พ.ศ.๒๕๑๖(ดูข้อมูลจากภาพกฎหมาย)หมายเหตุ :- เหตุผลในการประกาศใช้พระราชกฤษฎีกาฉบับนี้ คือเนื่องจากท้องที่นอกเขตเทศบาลเมืองอุตรดิตถ์ จังหวัดอุตรดิตถ์ได้เจริญขึ้นและมีชุมนุมชนอยู่หนาแน่น สมควรขยายเขตเทศบาลเมืองอุตรดิตถ์ จังหวัดอุตรดิตถ์เพื่อประโยชน์ในการบริหารกิจการและทะนุบำรุงท้องถิ่นต่อไป จึงจำเป็นต้องตราพระราชกฤษฎีกานี้ขึ้นปิติวรรณ/ปรับปรุง๑๒ มีนาคม ๒๕๖๓อรญา/ตรวจ๑ เมษายน ๒๕๖๓[๑] ราชกิจจานุเบกษา เล่ม ๙๐/ตอนที่ ๑๘๐/ฉบับพิเศษ หน้า ๑๑๕/๓๑ ธันวาคม๒๕๑๖